text: Carmela Carmela Fortuny, sobre el 'cas 3%': "El govern local està utilitzant diners públics per a una acusació molt dèbil" | Junts per Sant Cugat
  Publicat a 10 març, 2022 11 març, 2022 per JosepMaria
  La regidora portaveu del grup municipal de Junts per Sant Cugat, Carmela Fortuny, no està d'acord, "de cap de les maneres", amb l'escrit d'acusació del govern local en el 'cas 3%' i critica que s'estigui finançant amb diners públics. En una entrevista a Cugat Mèdia, ha apuntat que és un text, "liderat per la CUP", basat "en una acusació molt dèbil" perquè no hi ha cap persona de Sant Cugat, ni tècnica ni política, que estigui citada a declarar o investigada en aquest cas. També lamenta que en el mateix escrit d'acusació queda palès que l'Ajuntament no s'ha vist afectat per les presumptes irregularitats.
  "No hi ha cap ajuntament que estigui anant tan enllà com està volent anar la CUP, i els companys de viatge, per acusar una formació", ha criticat la portaveu del principal grup de l'oposició. Fortuny, de fet, creu que tot plegat "no té recorregut moralment".